CELEX: 62010TB0271(02)
Language: lv
Date: 2018-09-17 00:00:00
Title: Lieta T-271/10 OST: Vispārējās tiesas 2018. gada 17. septembra rīkojums – H/Padome (Tiesvedība – Lēmuma par tiesāšanās izdevumiem nepieņemšana)

14.1.2019   
            
            
               LV
            
            
               Eiropas Savienības Oficiālais Vēstnesis
            
            
               C 16/45
            
         
      Vispārējās tiesas 2018. gada 17. septembra rīkojums – H/Padome
      (Lieta T-271/10 OST) (1)
      
      ((Tiesvedība - Lēmuma par tiesāšanās izdevumiem nepieņemšana))
      (2019/C 16/55)
      Tiesvedības valoda – angļu
      
         Lietas dalībnieki
      
      
         Prasītājs: H (pārstāvis: M. Velardo, advokāts)
      
         Atbildētāja: Eiropas Savienības Padome (pārstāvji: A. Vitro un F. Naert)
      
         Priekšmets
      
      Prasība, ar kuru tiek lūgts labot situāciju, kas radusies, nepieņemot lēmumu par tiesāšanās izdevumiem 2018. gada 11. aprīļa spriedumā lietā H/Padome (T-271/10 RENV, EU:T:2018:180).
      
         Rezolutīvā daļa
      
      
                  1)
               
               
                  2018. gada 11. aprīļa sprieduma lietā H/Padome (T-271/10 RENV, EU:T:2018:180) 174. punkts ir formulēts šādi:
                  “Atbilstoši Reglamenta 134. panta 1. punktam lietas dalībniekam, kuram nolēmums ir nelabvēlīgs, piespriež atlīdzināt tiesāšanās izdevumus, ja to ir prasījis lietas dalībnieks, kuram nolēmums ir labvēlīgs. Tomēr atbilstoši Reglamenta 133. pantam, skatot to kopā ar šī paša Reglamenta 219. pantu, lēmumu par tiesāšanās izdevumiem, kuri attiecas uz apelācijas tiesvedību un tiesvedību Vispārējā tiesā, ietver spriedumā par tiesvedības izbeigšanu. Turklāt atbilstoši Reglamenta 134. panta 3. punktam, ja lietas dalībniekiem spriedums ir daļēji labvēlīgs un daļēji nelabvēlīgs, katrs lietas dalībnieks sedz savus tiesāšanās izdevumus pats. Tomēr Vispārējā tiesa, ja to pamato lietas apstākļi, var nolemt, ka lietas dalībnieks papildus saviem tiesāšanās izdevumiem atlīdzina daļu no pretējās puses tiesāšanās izdevumiem. Šīs lietas apstākļos ir jāpieņem lēmums, ka, pirmkārt, Padomei ir jāatlīdzina tiesāšanās izdevumi, kas radušies prasītājam un Padomei pašai, līdz tiks pasludināts spriedums par apelācijas sūdzību, tikai tiktāl, ciktāl tie attiecas uz prasības pieņemamības jautājumu, un, otrkārt, ka prasītājs sedz visus pārējos savus un Padomes tiesāšanās izdevumus, kas radušies pirms un pēc minētā lēmuma pieņemšanas.”
               
            
                  2)
               
               
                  2018. gada 11. aprīļa sprieduma lietā H/Padome (T-271/10 RENV, EU:T:2018:180) rezolutīvās daļas 2) punktā ir noteikts:
                  “Padome sedz savus un atlīdzina H tiesāšanās izdevumus, kas radušies līdz 2016. gada 19. jūlija sprieduma lietā H/Padome un Komisija (C-455/14 P, EU:C:2016:569) pasludināšanai, tikai tiktāl, ciktāl tie attiecas uz prasības pieņemamību. H sedz visus pārejos savus un Padomes tiesāšanās izdevumus, kas radušies gan pirms, gan pēc minētās pasludināšanas.”
               
            
                  3)
               
               
                  H un Padome sedz savus tiesāšanās izdevums saistībā ar šo prasību paši.
               
            
         (1)  OV C 221, 14.8.2010.